Organisasjonenes+makt

(Skrevet av Vilde Egge Johansen)

En organisasjon blir dannet på grunnlag av mennesker som har felles interesser, meninger eller verdier. Det blir dannet organisasjoner for å stå sterkere med tanke på at verdier og meninger skal bli bedre ivaretatt. Organisasjonene har de siste årene fått større innflytelse i Norge. Det er mer enn 2000 landsdekkende organisasjoner i Norge. De fleste er medlem i en organisasjon eller fagforening. Vi skiller mellom forskjellige typer organisasjoner:

- **Interesseorganisasjoner** skal bedre medlemmenes situasjon, som oftest ved hjelp av politiske virkemidler. Interesseorganisasjonenes medlemmer får komme med synspunkter i saker de er berørt i. Interesseorganisasjoner kan være næringsorganisasjoner, fagforbund og naturvern. Lobbyvirksomhet er vanlig innenfor interesseorganisasjoner. LO og NHO jobber med arbeidsforhold og lønn er eksempler på interesseorganisasjoner. - **Fagorganisasjon/fagforening:** En sammenslutning av arbeidstakere innenfor samme yrke. Fagforeningen skal ta vare på viktige interesser som f. eks. bedre lønn og gode arbeidsvilkår. Fagorganisasjonene har spesialkunnskaper om sitt fagområde, og - **Ideelle organisasjoner** er organisasjoner hvor man fremmer bestemte verdier, hjelper mennesker i nød eller har et humanitært formål. Formålet er ikke å tjene penger, og finansieres som regel i en blanding av privat donasjon og offentlig bevilgning. Eksempler på ideell organisasjon er redd barna og røde kors. - **Adhocorganisasjoner** er organisasjoner som blir dannet på grunn av en spesiell sak. Når saken er løst eller avsluttet, blir som regel organisasjonen glemt eller oppløst.

Fagforeningene er tilknyttet forbund, og mange av disse forbundene er igjen en del av LO. Dette gjør at de blir veldig mange, og står sterkere når de jobber for saker de vil ta opp med arbeidsgiver (NHO). LO har stor makt fordi de ved konflikter med NHO kan true med streik. Dette kan igjen lamme store deler av det norske samfunn, og LO blir derfor tatt på alvor. Store og sterke organisasjoner står sterkere i møte med myndighetene, enn mindre organisasjoner. For at en organisasjon skal bli hørt, er det viktig å være i besittelse av ulike maktressurser. Men det er ikke bare antall medlemmer som betyr noe når beslutninger skal tas. Økonomisk tyngde og fagkunnskap har stor betydning.